CELEX: 32015D2260
Language: fi
Date: 2015-12-03 00:00:00
Title: Komission täytäntöönpanopäätös (EU) 2015/2260, annettu 3 päivänä joulukuuta 2015, Bangladeshista tuotaviin ihmisravinnoksi tarkoitettuihin äyriäisiin sovellettavista kiireellisistä toimenpiteistä tehdyn päätöksen 2008/630/EY kumoamisesta (tiedoksiannettu numerolla C(2015) 8472) (ETA:n kannalta merkityksellinen teksti)

5.12.2015   
            
            
               FI
            
            
               Euroopan unionin virallinen lehti
            
            
               L 321/58
            
         KOMISSION TÄYTÄNTÖÖNPANOPÄÄTÖS (EU) 2015/2260,
   annettu 3 päivänä joulukuuta 2015,
   Bangladeshista tuotaviin ihmisravinnoksi tarkoitettuihin äyriäisiin sovellettavista kiireellisistä toimenpiteistä tehdyn päätöksen 2008/630/EY kumoamisesta
   
      
         (tiedoksiannettu numerolla C(2015) 8472)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,
   sekä katsoo seuraavaa:
   
               (1)
            
            
               Komission päätös 2008/630/EY (2) annettiin sen jälkeen, kun Bangladeshista unioniin tuotavissa ihmisravinnoksi tarkoitetuissa äyriäisissä, jäljempänä ’tuotteet’, havaittiin jäämiä eläinlääkkeistä ja kielletyistä aineista.
            
         
               (2)
            
            
               Päätöksen 2008/630/EY mukaan jäsenvaltioiden on sallittava tuotteiden tuonti unioniin edellyttäen, että niiden mukana on tulokset alkuperäpaikassa suoritetusta analyyttisestä testistä, jolla varmistetaan, että ne eivät aiheuta vaaraa ihmisten terveydelle, jäljempänä ’analyyttinen testi’.
            
         
               (3)
            
            
               Bangladeshissa suoritettiin 20 päivän huhtikuuta 2015 ja 30 päivän huhtikuuta 2015 välisenä aikana komission tarkastus (3), jäljempänä ’tarkastus’, jotta voitiin arvioida jäämien ja vierasaineiden valvonta elävissä eläimissä ja eläintuotteissa, eläinlääkkeitä koskeva valvonta mukaan luettuna. Tarkastusraportissa todetaan, että käytössä oleva jäämien valvonta vesiviljelyalalla tarjoaa unionin lainsäädännössä vahvistettuja vaatimuksia vastaavat takeet.
            
         
               (4)
            
            
               Säännöstenvastaisten lähetysten määrä on vähentynyt merkittävästi.
            
         
               (5)
            
            
               Tarkastusten tulosten ja säännöstenvastaisten lähetysten vähäisen määrän perusteella vaikuttaa tarpeettomalta vaatia, että Bangladeshista unioniin tuotavien tuotteiden lähetyksiin on liitettävä analyyttisten testien tulokset. Sen vuoksi päätös 2008/630/EY olisi kumottava.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2008/630/EY.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 3 päivänä joulukuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 31, 1.2.2002, s. 1.
   
      (2)  Komission päätös 2008/630/EY, tehty 24 päivänä heinäkuuta 2008, Bangladeshista tuotaviin ihmisravinnoksi tarkoitettuihin äyriäisiin sovellettavista kiireellisistä toimenpiteistä (EUVL L 205, 1.8.2008, s. 49).
   
      (3)  Loppuraportti Bangladeshissa 20 päivän huhtikuuta 2015 ja 30 päivän huhtikuuta 2015 välisenä aikana suoritetusta komission tarkastuksesta jäämien ja vierasaineiden valvonnan arvioimiseksi elävissä eläimissä ja eläintuotteissa, eläinlääkkeitä koskeva valvonta mukaan luettuna – DG (SANTE) 2015–7517 – MR.
   http://ec.europa.eu/food/fvo/audit_reports/details.cfm?rep_id=3501